BEGRUNDELSE

1.Forslagets genstand

Dette forslag vedrører en afgørelse om fastlæggelse af den holdning, der skal indtages på Unionens vegne i det blandede udvalg, der er nedsat ved rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde, i forbindelse med den planlagte vedtagelse af en afgørelse om nedsættelse af en arbejdsgruppe vedrørende udviklingssamarbejde.

2.Baggrund for forslaget

2.1.Rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde

Rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde ("aftalen") har til formål at styrke de bilaterale forbindelser mellem parterne, som forpligter sig til at føre en alsidig dialog og fremme et yderligere indbyrdes samarbejde om alle områder af gensidig interesse. Aftalen trådte i kraft den 1. november 2017.

2.2.Det blandede udvalg

Ved aftalens artikel 56, stk. 1, nedsættes det blandede udvalg bestående af repræsentanter for hver part. I artikel 56, stk. 1, fastsættes det, at udvalget har til opgave:

(a)at sikre, at aftalen fungerer og gennemføres korrekt

(b)at opstille prioriteringer i forhold til aftalens mål

(c)at rette henstillinger med henblik på at fremme aftalens målsætninger.

I henhold til aftalens artikel 56, stk. 2, har det blandede udvalg beføjelse til at træffe afgørelse i de tilfælde, der er fastsat i aftalen. Afgørelser skal udarbejdes efter aftale mellem parterne, efter at de respektive interne procedurer, der kræves for at fastsætte en holdning dertil, er gennemført af begge parter. Afgørelserne skal være bindende for partnerne, som skal træffe de foranstaltninger, der er nødvendige for at gennemføre dem.

Det blandede udvalg kan i henhold til artikel 56, stk. 4, nedsætte specialiserede arbejdsgrupper til at bistå det i udøvelsen af sine opgaver. Arbejdsgrupperne skal udarbejde detaljerede rapporter om deres virksomhed til det blandede udvalg på hvert af dets møder.

I henhold til artikel 1, stk. 3, i forretningsordenen for det blandede udvalg skal formandskabet i det blandede udvalg varetages på skift af Mongoliets udenrigsminister og Unionens højtstående repræsentant for udenrigsanliggender og sikkerhedspolitik for ét kalenderår ad gangen. Formændene kan delegere deres beføjelse til at varetage formandskabet for alle eller en del af møderne i det blandede udvalg til en højtstående embedsmand.

2.3.Den retsakt, der skal vedtags af det blandede udvalg

Det foreslås, at det blandede udvalg på sin fjerde samling eller, hvis det er hensigtsmæssigt, på forhånd ved skriftlig procedure i henhold til forretningsordenens artikel 8, stk. 3, vedtager en afgørelse om nedsættelse af en arbejdsgruppe vedrørende udviklingssamarbejde, herunder vedtagelse af denne arbejdsgruppes mandat ("den påtænkte retsakt"), i henhold til aftalens artikel 56, stk. 4, og forretningsordenens artikel 10, stk. 1, nr. 2).

Formålet med den påtænkte retsakt er at nedsætte en specialiseret arbejdsgruppe vedrørende udviklingssamarbejde med henblik på at bistå det blandede udvalg i udøvelsen af dets opgaver. Denne arbejdsgruppe skal udarbejde detaljerede rapporter om sin virksomhed til det blandede udvalg på hvert af dets møder.

Den påtænkte retsakt får bindende virkning for parterne i henhold til aftalens artikel 56, stk. 2, hvori følgende fastsættes: "Det blandede udvalg og det underudvalg, der nedsættes i medfør af artikel 28, har med henblik på at opnå denne aftales mål beføjelse til at træffe afgørelse i de tilfælde, der er beskrevet heri. Afgørelser udarbejdes efter aftale mellem parterne, efter at de respektive interne procedurer, der kræves for at fastsætte en holdning dertil, er gennemført af begge parter. Afgørelserne er bindende for partnerne, som træffer de foranstaltninger, der er nødvendige for at gennemføre dem."

3.Den holdning, der skal indtages på Unionens vegne